গল্পে দেখা যাবে স্বামীর অশিষ্ট আচরণে অস্থির এক স্ত্রী। স্বামীর মাতাল হয়ে ঘরে ফেরা, কটু কথা বলা, জিনিস পত্র ভাঙচুর করার পেছনে কোন যুক্তিই খুঁজে পান না তিনি। বোনের পরামর্শে গুন্ডা নিয়োগ করে শাসান, বাবাকে টিকটিকি নিয়োগ করে তার স্বামী অন্য কোন নারীর প্রতি আসক্ত কি না খুঁজে বের করার চেষ্টা করেন। কিন্তু তার কোন দোষ খুঁজে পেতে ব্যর্থ হয় সবাই। শেষ পর্যন্ত ভদ্র মহিলা নিরুপায় হয়ে বিবাহ বিচ্ছেদের জন্য মনস্থির করেন। তালাকের নোটিশ দেন। অবশেষে তালাক চুড়ান্ত হওয়ার পূর্বক্ষণে আসল ঘটনা আবিস্কার হয়। অমার্জিত, অভদ্র, অশিষ্ট স্বামী ভদ্রলোকটিকে সে নতুন ভাবে আবিস্কার করে। তবে তখন চিরবিচ্ছেদ আসন্ন। ফেরদৌস হাসানের রচনা ও পরিচালনায় টেলিফিল্মে অভিনয় করেছেন চিত্রনায়ক রিয়াজ, সুমাইয়া শিমু, সৈয়দ হাসান ইমাম, দিলারা জামান, সিরাজুল ইসলাম প্রমুখ।